
Информация за стартиране на проект № BG05M9OP001-2.010-0184-C01 „Социално предприемачество без граници на територията на община Белица“
      На 21.05.2018г. Община Белица стартира изпълнението на проект „Социално предприемачество без граници на територията на община Белица“. Проектът се реализира, съгласно сключен Договор № BG05M9OP001-2.010-0184-C01, получил финансиране от Европейския социален фонд чрез Оперативна програма „Развитие на човешките ресурси“ 2014-2020г., процедура BG05M9OP001-2.010 „Развитие на социалното предприемачество“, Приоритетна ос 1 „Намаляване на бедността и насърчаване на социалното включване“.
Основна  цел на проекта е осигуряване на подкрепа за социално включване на уязвимите групи чрез създаване на подходящи условия за професионалната им интеграция в сферата на социалната икономика. Предвижда се организиране и провеждане на мотивационно обучение и професионално обучение по професия „Работник в озеленяването“, специалност „Озеленяване и цветарство“ за придобиване на първа степен на професионална квалификация. Друга основна дейност е организиране и провеждане на тренинг - обучения фокусирани върху развитието на социалните компетенции с цел да се мотивира амбицията за независимост, себеутвърждаване, себеизява и личностно израстване на най-уязвимата част от обществото, а именно хората със специални потребности.
В рамките на проекта ще се създаде социално предприятие „Озеленяване“ в община Белица, което  е ключова стъпка насочена към справяне с проблемите, произтичащи от бедността и социалната изолация на групи от обществото, считани за рискови и уязвими и останали по една или друга причина в изолация.

Общинското социалното предприятие „Озеленяване“ ще осигури заетост на 32 лица, като работници по озеленяване от следните целеви групи: 
•  хора с увреждания с право на работа; 
• безработни младежи до 29 годишна възраст включително; 
• безработни младежи с трайни увреждания; • безработни младежи от социални заведения, завършили образованието си; 
• продължително безработни лица за период, по-дълъг от 12 месеца; 
• безработни лица с трайни увреждания; 
• безработни лица - самотни родители (осиновители) и/или майки (осиновителки) с деца до 5-годишна възраст; 
• безработни лица, изтърпели наказание лишаване от свобода; 
• безработни над 54-годишна възраст; 
• безработни лица с основно или по-ниско образование и без професионална квалификация; 
• други групи безработни лица – зависими, бездомни лица, лица без никакво образование и лица, пострадали от насилие.
Стойност на проекта: 389 832,80лв.

Продължителността на проекта„ Социално предприемачество без граници на територията на община Белица“ е  17 месеца, като срока за заетостта на назначените лица е 12 месеца.
 С реализацията на проектното предложение ще се подпомогне процеса на социалната интеграция и личностна реализация на хората с увреждания и лицата в неравностойно положение на пазара на труда и социално изключените лица, като ще се изпълнят целите на стратегията на ЕС „Европа 2020”.

